CELEX: 31987R0240
Language: el
Date: 1987-01-27 00:00:00
Title: Κανονισμός (ΕΟΚ) αριθ. 240/87 της Επιτροπής της 27ης Ιανουαρίου 1987 για τροποποίηση του κανονισμού (ΕΟΚ) αριθ. 3832/86 για υπέρβαση για το 1986 της ποσότητας «στόχος» και του ενδεικτικού ανώτατου ορίου για τις εισαγωγές βουτύρου στην Ισπανία στα πλαίσια του συμπληρωματικού μηχανισμού στις συναλλαγές

Avis juridique important

|

31987R0240

Κανονισμός (ΕΟΚ) αριθ. 240/87 της Επιτροπής της 27ης Ιανουαρίου 1987 για τροποποίηση του κανονισμού (ΕΟΚ) αριθ. 3832/86 για υπέρβαση για το 1986 της ποσότητας «στόχος» και του ενδεικτικού ανώτατου ορίου για τις εισαγωγές βουτύρου στην Ισπανία στα πλαίσια του συμπληρωματικού μηχανισμού στις συναλλαγές  

Επίσημη Εφημερίδα αριθ. L 025 της 28/01/1987 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 240/87 ΤΗΣ ΕΠΙΤΡΟΠΗΣ  της 27ης Ιανουαρίου 1987  για τροποποίηση του κανονισμού (ΕΟΚ) αριθ. 3832/86 για υπέρβαση για το 1986 της ποσότητας «στόχος» και του ενδεικτικού ανώτατου ορίου για τις εισαγωγές βουτύρου στην Ισπανία στα πλαίσια του συμπληρωματικού μηχανισμού στις συναλλαγές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 84 παράγραφος 4 και το άρθρο 85 παράγραφος 3,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 2297/86 (2), και ιδίως το άρθρο 7,  Εκτιμώντας:  ότι το άρθρο 3 παράγραφος 2 του κανονισμού (ΕΟΚ) αριθ. 3832/86 της Επιτροπής (3) προβλέπει ότι τα πιστοποιητικά ΣΜΣ εκδίδονται τη δεκάτη πέμπτη ημέρα μετά την ημέρα της δημοσίευσης του κανονισμού (ΕΟΚ) αριθ. 3832/86· ότι η προθεσμία αυτή η οποία έληξε στα τέλη του Δεκεμβρίου, έχει αποδειχθεί ακατάλληλη· ότι πρέπει να ανέλθει σε 45 ημέρες και να προσαρμοστεί, κατά συνέπεια, η διάρκεια των πιστοποιητικών που αναφέρεται στο άρθρο 3 παράγραφος 3 του κανονισμού (ΕΟΚ) αριθ. 606/86 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3952/86 (5)·  ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 3832/86 τροποποιείται ως εξής:  1. Στην παράγραφο 2 οι όροι «η δεκάτη πέμπτη ημέρα» αντικαθίστανται από τους όρους «το αργότερο η τεσσαρακοστή πέμπτη ημέρα».  2. Προστίθεται η ακόλουθη παράγραφος 3:  «3. Κατά παρέκκλιση από το άρθρο 3 παράγραφος 3 του κανονισμού (ΕΟΚ) αριθ. 606/86 η διάρκεια ισχύος των πιστοποιητικών ΣΜΣ περιορίζεται στα τέλη του δεύτερου μηνός μετά το μήνα κατά τη διάρκεια του οποίου ζητήθηκε το πιστοποιητικό.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 17 Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιανουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 201 της 24. 7. 1986, σ. 3.  (3) ΕΕ αριθ. L 356 της 17. 12. 1986, σ. 10.  (4) ΕΕ αριθ. L 58 της 1. 3. 1986, σ. 28.  (5) ΕΕ αριθ. L 365 της 24. 12. 1986, σ. 49.